ÎN ATENȚIA CETĂȚENILOR COMUNEI ORLAT 

Serviciul Public Comunitar de Evidență a Persoanelor Orlat  din cadrul Primăriei Orlat, care coordonează activitatea de stare civilă și evidența persoanelor în comuna Orlat, atrage atenția asupra faptul că un număr însemnat de cărți de identitate sunt în prezent expirate. Cu această ocazie vă rugăm să verificați termenul de valabilitate al actelor de identitate deținute și să procedați la efectuarea demersurilor necesare pentru obținerea unui nou act de identitate.
 
Odată cu introducerea cărții electronice de identitate, obținerea noului tip de act se face mult mai ușor și care în prezent este gratuită .
· cererea de eliberare se poate depune la oricare serviciu public comunitar de evidență a persoanelor din țară, se emite în 10 zile lucrătoare, iar ridicarea propriu-zisă se poate face de la orice serviciu de profil, indiferent de locul de domiciliu/reședință a titularului;
· se efectuează o programare prealabilă prin intermediul HUB-ului de servicii M.A.I., la adresa web: https://hub.mai.gov.ro/cei/programari/create?judet=SB 
· După alegerea datei de programare și completarea câmpurilor necesare, este nevoie de confirmarea programării în următoarele 30 de minute folosind link-ul primit prin e-mail. În caz contrar, programarea va fi anulată automat. După confirmare se va emite un nou mesaj prin e-mail care va conține codul unic aferent programării. 
· Prezența la ghișeu se face cu documentele necesare, lista fiind disponibilă aici:  https://comunaorlat.ro/despre-comuna/serv-publ-comunitar-de-evidenta-a-persoanelor-orlat/
 
Principalele beneficii și facilități oferite de cartea de identitate electronică:
· poate fi solicitată oricând, chiar dacă actul de identitate pe care îl aveți deja mai este încă valabil
· se poate elibera și minorilor cu vârsta între 0 și 14 ani
· atestă identitatea, cetățenia română și domiciliul titularului, atât fizic, cât și în mediul digital,
· este un document de călătorie în statele membre ale Uniunii Europene și SEE,
· oferă acces rapid la servicii publice electronice,
· oferă posibilitatea semnării electronice – puteți semna documente online, cu aceeași valoare legală precum semnătura olografă,
· schimbarea adresei de domiciliu se va face fără a mai fi necesară înlocuirea cărții de identitate 
· are caracteristici avansate de securitate și anti-contrafacere
 
Cei care nu doresc o carte de identitate electronică, pot opta pentru o carte de identitate simplă. În acest caz trebuie  să  prezinte documentul cu care face dovada achitării contravalorii cărții de identitate simple, în cuantum de 40 lei, sumă ce se va achita la ghișeele unităților CEC Bank sau la stațiile de plată “SelfPay”.  Termenul de eliberare al actului este de 30 de zile, acesta putând fi ridicat exclusiv de la serviciul public care a înregistrat cererea. 
 
 

